دنگل (فلم)

دنگل  () بھارتی اداکار عامر خان کی ایک فلم ہے۔ یہ فلم ہندی زبان میں ہے اور سال 2016ء میں ریلیز ہوئی تھی۔ اس کے ہدایتکار نتیش تیواری ہیں اور یہ ایک سوانحی فلم ہے۔ عامر خان کے اداکاری کے ساتھ عامر خان پروڈکشن کے تحت پروڈیوس بھی کیا ہے۔ عامر خان پروڈکشن کے علاوہ یو ٹی وی موشن پکچرز اور والٹ ڈزنی پکچرز انڈیا نے بھی اس کے پروڈکشن میں حصہ لیا ہے۔ یہ فلم کم و بیش پھوگٹ خاندان کے سربراہ اور بھارت کے مشہور پہلوان مہاویر سنگھ پھوگٹ کی زندگی پر مبنی ہے جنھوں نے اپنی دو بیٹیوں گیتا پھوگٹ اور ببیتا پھوگٹ کو ایسی تربیت دی کہ وہ بھارت کی جانب سے پہلی عالمی پیمانہ کی خاتون پہلوان بنیں۔ عامر خان نے مہاویر پھوگٹ کا کردار ادا کیا جبکہ فاطمہ ثنا شیخ اور سانیہ ملہوترا نے پھوگٹ بہنوں کے جوانی کا کردار ادا کیا ہے۔ ان دونوں بہنوں کے بچپن کا رول زائرہ وسیم اور سوہانی بھتناگر نے کیا ہے۔ ساکشی تنور نے مہاویر کی اہلیہ اور پھوگٹ بہنوں کی ماں کا کردار نبھایا ہے اور اپار شکتی کھورانا نے ان کے کزن کا کردار نبھایا ہے۔

2013ء میں نتیش تیواری نے فلم کو لکھنا شروع کیا۔ 2014ء میں عامر خان نے پھوگٹ بہنوں کو اپنے شو ستیا میو جیاتی میں مدعو کیا اور ان کا انٹرویو لیا۔ اس کے بعد نتیش تیواری نے اس فلم کو لے کر عامر خان سے رابطہ کیا اور انھیں اس فلم میں کلیدی کردار ادا کرنے کی درخواست کی۔ فلم کا سیٹ بھارت کی ریاست ہریانہ میں لگا۔ 2015ء میں پنجاب، بھارت میں ٍ فوٹوگرافی شروع ہوئی۔ ستیہ جیت پانڈے فلم کے سنیماٹوگرافر بنے اور بلو سلوجا اس کے ایڈیٹر منتخب کیے گئے۔ پریتم کو بیک گراونڈ موسیقی کی ذمہ داری دی گئی اور اس کے نغمے امیتابھ بھتاچاریہ نے لکھے۔ کریپا شنکر بشنوئی، خواتین پہلوانوں کے کوچ نے عامر خان اور دیگر کرداروں کو پہلوانی کی تربیت دی۔ واضح ہو کہ اس فلم کے لیے فلم کے اداکاروں نے کئی ماہ پہلوانی کی ٹریننگ لے کر باقاعدہ پہلوانی سیکھی ہے۔
شمالی امریکا میں دنگل کا پریمئر 21 دسمبر 2016ء کو لانچ ہوا تھا اور 23 دسمبر میں فلم میں دنیا بھر میں لانچ کردی گئی۔ دنیا بھر کے نقادوں کی طرف سے فلم کو مثبت تبصرے موصول ہوئے۔ فلم کو اصل زندگی اور متاثر کن کہانی اور عامر خان کی اداکاری کے لیے خوب سراہا گہا۔ اپریل 2017ء کو فلم کو بیجنگ انٹرنیشنل فلم فیسٹیول میں دکھایا گیا اور جون 2017ء کو دوسرے برکس فیسٹیول میں اس کی نمائش کی گئی۔
62واں فلم فیئر اعزاز میں دنگل نے 4 اعزازات اپنے نام کیے: فلم فیئر اعزاز برائے بہترین ہدایت کار، فلم فیئر اعزاز برائے بہترین اداکار (عامر خان) اور بہترین ایکشن (شیام)۔

تجارتی طور پر یہ فلم بہت کامیاب رہی اور سب سے زیادہ کمائی کرنے والی بھارتی فلموں کی فہرست میں ابھی تک اول نمبر پر ہے اور غیر انگریزی فلموں میں یہ پانچویں درجہ پر ہے۔ ،  فلم کا کل بجٹ  تھا مگر فلم نے دنیا بھر میں  کی کمائی کی جس میں $216.2 کی کمائی چین میں کی۔ اور اس کے ساتھ چین میں 20 سب سے زیادہ کمائی کرنے والی فلموں کی فہرست میں شامل ہو گئی۔ اور غیر انگریزی غیر چینی فلموں میں دنگل سب سے زیادہ کاروبار کرنے والی فلم ثابت ہوئی۔ چین کے سنیما گھروں اور دیگر آلات پر یہ فلم تقریباً  ملین سے زیادہ مرتبہ دیکھی گئی۔
 اداکار 
 عامر خان بطور مہاویر پھوگاٹ
 ساکشی تنور بطور دیا شوبھا کور، مہاویر کی اہلیہ
 فاطمہ ثنا شیخ بطور گیتا پھوگاٹ
 زائرہ وسیم بطور نو عمر گیتا
 سانیہ ملہوترا بطور ببیتا کماری
 سہانی بھتناگر بطور نو عمر ببیتا
 اپار شکتی کھرانا بطور اومکار
 ریکویک بطور نو عمر اومکار
 گریش کلکرنی بطور پرمود کدم، نیشنل اسپورٹس اکیڈمی کا کوچ
 ویوان بھاٹینا بطور ہرکیندر، مہاویر کا ساتھی
 کوستبھ پائل مذکر لڑاکو نمبر 2
 شیشیر شرما نیشنل اسپورٹس اکیڈمی کا صدر شعبہ
 مینو پرجاپتی بطور جسپریت، گیتا کی دوست۔
 بدرالاسلام بطور شمیم۔ گوشت کی دکان کا مالک 
 کام ویر چودھری بطور مہاویر کے والد۔

 حوالہ جات 

زمرہ:2010ء کی دہائی کی ہندی زبان کی فلمیں
زمرہ:2016ء کی فلمیں
زمرہ:بھارتی کھیلوں کی فلمیں
زمرہ:بھارتی سوانحی فلمیں
زمرہ:بھارتی فلمیں
زمرہ:پنجاب، بھارت میں عکس بند فلمیں
زمرہ:پنجاب، بھارت میں ہونے والے واقعات پر فلمیں
زمرہ:والٹ ڈزنی پکچرز فلمیں
زمرہ:یو ٹی وی موشن پکچرز کی فلمیں
زمرہ:ہریانہ میں ہونے والے واقعات پر فلمیں
زمرہ:ہندی زبان کی فلمیں
زمرہ:بھارت میں کشتی
زمرہ:بھارتی خواتین کی ثقافتی عکاسی
زمرہ:ویکی ڈیٹا سے مطابقت رکھنے والی مختصر تفصیل
زمرہ:دولت مشترکہ کھیل 2010ء
زمرہ:دولت مشترکہ کھیل 2010ء میں کشتی
زمرہ:پاکستان میں فلم سینسر شپ
زمرہ:بھارت میں فلم نزاعات
زمرہ:فلم میں سیاسی نزاعات
زمرہ:حقیقی واقعات پر مبنی بھارتی فلمیں
زمرہ:نتیش تیواری کی ہدایت کاری میں بننے والی فلمیں
زمرہ:پریتم کی مرتب کردہ موسیقی پر مشتمل فلمیں
زمرہ:کھلاڑیوں کے بارے میں سوانحی فلمیں
زمرہ:عامر خان پروڈکشن کی فلمیں